7.2.2023
DA
Den Europæiske Unions Tidende
C 47/129 Onsdag den 6. juli 2022
78. opfordrer regeringen til i samarbejde med civilsamfundet at fremskynde sit arbejde med energistrategien 2022-2030 med særligt fokus på en bæredygtig og økonomisk overkommelig energiforsyning, øget energieffektivitet og yderligere diversificering af energikilder i overensstemmelse med dagsordenen for den grønne pagt og Parisaftalen; beklager den fortsatte forsinkelse af offentliggørelsen af strategien; 79. gentager sin bekymring over, at langt størstedelen af Kosovos energi stammer fra kul, og opfordrer til at fjerne alle subsidier til kul, der ikke overholder reglerne, decentralisere energiproduktionen og bevæge sig i retning af vedvarende energi; anerkender behovet for fuldt ud at integrere den nordlige del af Kosovo i landets faktureringssystem; 80. opfordrer Kosovo til at reformere og åbne sit energimarked, herunder elektricitet i detailleddet, for at give forbrugerne valgmuligheder og bryde det eksisterende monopol i sektoren; glæder sig over åbningen af et nyt fjernvarmeanlæg i Gjakova, der er finansieret med EU-midler, og som er det eneste anlæg i Kosovo, der anvender biomasse, og som forventes at reducere forureningen i området med over 90 %; 81. udtrykker sin dybe bekymring over luftkvaliteten i de fleste af Kosovos byområder; understreger navnlig, at Kosovo i de seneste år har overskredet lofterne for luftforurenende stoffer, som udgør en alvorlig trussel mod Kosovos borgeres sundhed; opfordrer Kosovo til at følge sin nationale emissionsreduktionsplan, der overholder kravene i direktivet om industrielle emissioner (9); 82. understreger behovet for et sundt miljø og beskyttelse af vandressourcer og økosystemer med særligt fokus på floder med henblik på udvikling af landbruget og styrkelse af fødevare- og vandsikkerheden; roser bestræbelserne på at forbedre kvaliteten af forvaltningen af vandområder og de tilhørende tilladelser; glæder sig over Kosovos højesterets dom om at suspendere tilladelsen til opførelse af et vandkraftværk i Shtërpca; opfordrer til, at alle dæmningsprojekter i beskyttede områder standses, herunder fremtidige Natura 2000-områder (Emerald); 83.
fremhæver behovet for forbedringer i affaldshåndteringen, navnlig med hensyn til affaldssortering og genanvendelse, samt behovet for at indføre foranstaltninger inden for den cirkulære økonomi med henblik på at reducere mængden af affald; 84. gentager sin opfordring til at gennemføre bæredygtige politikker for offentlig transport og mobilitet og til at afhjælpe mangeårige infrastrukturmangler; glæder sig over planerne om modernisering af jernbanerne med lån fra Den Europæiske Bank for Genopbygning og Udvikling samt EU-tilskud; 85. glæder sig over vedtagelsen af den økonomiske plan og investeringsplanen for Vestbalkan på 3,2 mia.
EUR og opfordrer Kosovo til at gøre effektiv brug af den; glæder sig over den igangværende forberedelse af fem flagskibsprojekter om energi, infrastruktur samt rent vand og ren luft, herunder Pristina-Merdare-delen af »Fredsmotorvejen« og forberedelsen af nye investeringer i vandforsyning og spildevandsrensning; 86. glæder sig over de operationer, som Kosovos politi har iværksat i samarbejde med EULEX for at sætte en stopper for ulovlig skovhugst i hele Kosovo; opfordrer de relevante myndigheder og retshåndhævende myndigheder i den nordlige og sydlige del af landet til at øge deres samarbejde med henblik på at bekæmpe denne og andre lovovertrædelser; o o
o
87. pålægger sin formand at sende denne beslutning til formanden for Det Europæiske Råd, Kommissionen, næstformanden for Kommissionen/Unionens højtstående repræsentant for udenrigsanliggender og sikkerhedspolitik, medlemsstaternes regeringer og parlamenter samt Kosovos regering og parlament.
(9)
Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (EUT L 334 af 17.12.2010, s. 17).